b'\n_START_ARTICLE_\nJ\xc3\xb6rg Faerber\n_START_PARAGRAPH_\nJ\xc3\xb6rg Faerber (s. 18. kes\xc3\xa4kuuta 1929 Stuttgart) on saksalainen kapellimestari. H\xc3\xa4n opiskeli Stuttgartissa ja aloitti uransa siell\xc3\xa4 johtamalla teatteriorkestereita. Vuonna 1960 h\xc3\xa4n perusti W\xc3\xbcrttembergisches Kammerorchester Heilbronn -kokoonpanon, jossa h\xc3\xa4n toimi yli nelj\xc3\xa4n vuosikymmenen ajan. Faerber on ollut tuottelias levytt\xc3\xa4j\xc3\xa4.'